Peter Salner

PhDr. Peter Salner, DrSc. (* 1. marec 1951, Bratislava) je významný slovenský etnológ, judaista, vedúci vedecký pracovník Ústavu etnológie a sociálnej antropológie Slovenskej akadémie vied v Bratislave, externý pedagóg na Filozofickej fakulte Univerzity Komenského v Bratislave, Fakulte humanitních studií a Institute základů vzdělanosti Karlovej univerzity v Prahe. V rokoch 19962013 pôsobil zároveň ako predseda Židovskej náboženskej obce v Bratislave, v rokoch 20112019 bol podpredsedom Ústredného zväzu židovských náboženských obcí v SR. Hlavnými oblasťami jeho vedeckého záujmu je život v mestskom prostredí, s dôrazom na Bratislavu a sociálna kultúra židovskej komunity v 20. a 21. storočí.

Život 
Peter Salner v roku 1974 získal vysokoškolský diplom na Filozofickej fakulte Univerzity Komenského v odbore národopis na tému súčasnej bratislavskej svadby. Po skončení školy sa zamestnal v Mestskom dome kultúry a osvety (1.9.197428.2.1975). Napriek kádrovým problémom (emigrácia brata, otec bývalý predseda židovskej náboženskej obce a matka vedená ŠtB ako sionistka) bol prijatý na internú ašpirantúru v Národopisnom ústave SAV (NÚ SAV) v Bratislave. V roku 1980 úspešne obhájil dizertačnú prácu Etnografické aspekty výskumu súčasnej mestskej rodiny (na základe materiálu z Bratislavy I) a bol mu udelený titul CSc. Jeho školiteľom bol slovenský etnológ Adam Pranda. V tom istom roku získal aj titul PhDr. Od roku 1984 nastúpil v NÚ SAV na vedecké miesto. Za vynikajúcu vedecko-výskumnú a pedagogickú činnosť mu bola udelená v roku 2003 vedecká hodnosť DrSc.

Výskum a dielo  
Peter Salner je zakladateľom urbánnej etnológie na Slovensku. Od svojich počiatočných výskumov súčasnej bratislavskej mestskej rodiny prešiel k téme medzivojnového spôsobu života bratislavského meštianstva a ďalších spoločenských skupín mesta Bratislavy. V rokoch 1985 a 1987 editoval na túto tému dve monotematické čísla Slovenského národopisu, ktoré sa stali bázou pre výskum formujúcej sa antropológie mesta na Slovensku. V postupne sa meniacej spoločensko-politickej atmosfére prišiel Peter Salner s myšlienkou vydať knihu o medzivojnovej Bratislave. Dielo Taká bola Bratislava (1991), na ktorom spolupracoval s ďalšími etnológmi a historikmi pochádzajúcimi z bratislavského prostredia, bolo prelomovým v odbore výskumu mesta (aj použitím metódy „oral history“) a dodnes je inšpiratívnym zdrojom urbánnych etnológov na Slovensku. Za túto knihu získal Cenu E. E. Kischa (1992).

Zmenená politická atmosféra po roku 1989 otvorila možnosť štúdia množstva výskumných tém, ktoré dovtedy režim komunistickej strany zakazoval. Výskum sociálnych vzťahov v meste a diverzifikácie mestského spoločenstva priviedli Petra Salnera k štúdiu tolerancie a intolerancie, etnických menšín a konfliktov v spoločnosti. Výskumy publikoval aj v popularizačných monografiách Premeny Bratislavy 1939-1993 (1998), Bratislavské kaviarne a viechy (2006) a mnohých ďalších.

Peter Salner zároveň uchopil nové výskumné témy, vychádzajúce z jeho pôvodných výskumov prostredia mesta, zamerané na sociálnu kultúru židovskej komunity a židovských identít v 20. storočí. V ďalšej prelomovej publikácii Prežili holokaust (1997) spracoval autentické spomienky preživších na obdobie šoa. Po nej nasledovala ďalšia zásadná práca Židia na Slovensku medzi tradíciou a asimiláciou (2000), zaoberajúca sa procesmi transformácie židovských komunít a identít v 20. storočí v slovenskom prostredí. Nasledovali publikácie Mozaika židovskej Bratislavy (2007), Premeny židovskej Bratislavy (2008), a tiež publikácie Židia na Slovensku po roku 1945 (Komunita medzi vierou a realitou) (2016) a Židia na Slovensku po roku 1989 (Komunita medzi budúcnosťou a minulosťou) (2018), ktoré voľne nadväzujú na publikáciu Židia na Slovensku medzi tradíciou a asimiláciou (2000) a i.

Do roku 2021 Peter Salner publikoval 18 autorských monografií a editorsky sa podieľal na ďalších 14 tituloch. Je autorom vyše dvoch stoviek vedeckých štúdií.

Ocenenia 
 Cena E. E. Kischa za knihu P. Salner a kol. Taká bola Bratislava (1992)
 Cena primátora hlavného mesta Bratislavy (2015)
 Ocenenie za dlhodobú činnosť pri záchrane a zviditeľnení židovského kultúrneho dedičstva (ÚZ ŽNO 2015)
 Cena Národopisnej spoločnosti Slovenska v rôznych kategóriách (1984, 1986, 1992, 1998, 1999, 2003, 2008, 2009, 2020)
 Cena podpredsedu vlády za vedu a techniku v kategórii Vedecko technický tím roka (CE Procesy) 2009
 Strieborná medaila Slovenskej akadémie vied za podporu vedy, 2021

Pedagogická činnosť 
Výberové prednášky:

Katedra etnológie FiF UK, Bratislava
 19921995 – Urbánna etnológia
 19971998 – Holokaust
 19982000, 20032006 – Sociálna kultúra Židov

Katedra antropológie Prírodovedeckej Fakulty UK,
 19942005 – Etnografia

Institut základů vzdělanosti Univerzity Karlovy, Praha
 19982005 – Fenomén židovskej identity

Fakulta humanitních studií Univerzity Karlovy Praha
 20052010 - Transformácia židovskej komunity
2003 - 2018    Socialna kultúra židov
 20142015 - Spoločnosť a židovská identita

Práca pre židovskú komunitu 
V roku 1996 sa stal predsedom Židovskej náboženskej obce v Bratislave. V tejto funkcii zotrval štyri volebné obdobia (2013). Počas jeho pôsobenia vybudovali na obci novú židovskú kuchyňu, zrekonštruovali Memoriál Chatama Sofera (zo spomienok na rekonštrukciu vyšla monografia Petra Salnera a architekta Martina Kvasnicu Chatam Sofer memoriál (2002, ²2012), začali rekonštruovať priestory Komunitného centra ŽNO, aj Domov pre seniorov Ohel David a rozbehli ďalšie projekty.

Publikačná činnosť

Vedecké monografie 
 Spomíname. Ale kto, ako a dokedy? In P. Salner (ed.) Holokaust okolo nás : Roky 1938-1945 v kultúrach spomínania. - Bratislava : Ústav etnológie a sociálnej antropológie SAV : Marenčin PT, 2020, s. 99-173.
 Judaizmus v tradícii a súčasnosti : Premeny židovskej komunity v 19. – 21. storočí. Etnologický pohľad. Bratislava : Ústav etnológie a sociálnej antropológie SAV : VEDA, Vydavateľstvo SAV, 2019. 131 s.
 Židia na Slovensku po roku 1989 : (Komunita medzi budúcnosťou a minulosťou). Bratislava : Veda ; Bratislava : Ústav etnológie a sociálnej antropológie SAV, v. v. i., 2018. 140 s. Etnologické štúdie, 32.
 VRZGULOVÁ, Monika - VOĽANSKÁ, Ľubica - SALNER, Peter. Rozprávanie a mlčanie : medzigeneračná komunikácia v rodine. Bratislava : Ústav etnológie SAV : Veda, 2017. 136 s. Etnologické štúdie, 28.
 Židia na Slovensku po roku 1945 : (Komunita medzi vierou a realitou). Bratislava : Ústav etnológie SAV : Veda, 2016. 215 s. Etnologické štúdie, 24.
 Požehnaný spravodlivý sudca : súčasné formy židovského pohrebu. Bratislava : Ústav etnológie SAV, 2014. 183 s.
 The Jewish Identity in Slovakia after the Shoah. Saarbrücken : LAP LAMBERT Academic Publishing, 2013. 87 s.
 SALNER, P. – KVASNICA, M.: Chatam Sofer Memoriál (zánik a obnova). 2. rozšírené a upravené vydanie. Marenčin PT, Bratislava 2012.
 BUMOVÁ, Ivica - GAŽOVIČOVÁ, Tina - SALNER, Peter - SOUKUPOVÁ, Blanka. Premeny židovskej identity po holokauste. Bratislava : Zing Print, 2011. 143 s.
 Minulý rok v Jeruzaleme. Bratislava : Marenčin PT, 2010. 253 s.
 Premeny židovskej Bratislavy. Bratislava : Albert Marenčin - Vydavateľstvo PT, 2008. 175 s.
 Budúci rok v Bratislave : alebo stretnutie. Bratislava : Peter Salner : Ústav etnológie SAV : Albert Marenčin PT, 2007. 200 s.
 Mozaika židovskej Bratislavy. Bratislava : Albert Marenčin Vydavateľstvo PT, 2007. 199 s.
 Cesty k identite. Bratislava : Vydavateľstvo Zing Print, 2005. 240 s.
 (môj) židovský humor : (židovský vtip ako faktor identity). Bratislava : Ústav etnológie SAV : Židovská náboženská obec, 2002. 152 s.
 Židia na Slovensku : medzi tradíciou a asimiláciou. Bratislava : Ústav etnológie SAV : Židovská náboženská obec Bratislava : Inštitút judaistiky UK, 2000. 293 s.
 Premeny Bratislavy 1939-1993 : etnologické aspekty sociálnych procesov v mestskom prostredí. Bratislava : Veda, 1998. 136 s.
 Prežili holokaust. Bratislava : Ústav etnológie SAV : Veda, 1997. 189 s.
 Taká bola Bratislava. Peter Salner a kolektív. Bratislava : Veda, 1991. 200 s.

Kapitoly vo vedeckých monografiách (výber) 
 Historische und gegenwärtige Erscheinungsformen von Antisemitismus in der Slowakei. In Antisemitismus in Mittel- und Osteuropa : Ursachen, Auswirkungen, Kontinuitäten, Vergleiche. - Zürich : Lit Verlag, 2020, s. 63-82.
 Súčasné reflexie holokaustu na Slovensku. In Tábor smrti Sobibor : dejiny a odkaz. - Bratislava : Ústav etnológie a sociálnej antropológie SAV; Dokumentačné stredisko holokaustu; Marenčin PT, spol. s r.o., 2019, s. 201-231.
 Sviatok Chanuka v súčasnom bratislavskom prostredí. In SOUKUPOVÁ, Blanka - GODULA-WĘCŁAWOWICZ, Róża - KARPIŃSKA, Grażyna Ewa. Národy-města-lidé-slavnosti. - Praha : Fakulta humanitních studií Univerzity Karlovy, 2018, s. 147-160.
 Mýtus o zázračnom rabínovi. In Mýty a „realita” středoevropských metropolí při utváření národních a nadnárodních identit (1918-2016). - Praha : Fakulta humanitních studií, Univerzita Karlova, 2017, s. 57-72.
 Podoby antisemitizmu na Slovensku v období normalizácie (1969-1989). In Podoby antisemitismu v Čechách a na Slovensku ve 20. a 21. století. - Praha : Univerzita Karlova, Nakladatelství Karolinum, 2016, s. 139-156.
 Mýtus ortodoxnej Bratislavy [The Myth of Orthodox Bratislava]. In Mýtus - „realita” - identita : národní metropole v čase „návratu do Evropy”. - Praha : Fakulta humanitných studií Univerzity Karlovy v Praze, 2015, s. 81-96.
 Mýtus zániku mesta : Bratislava v období socializmu [The Myth of the Extinction of a City: Bratislava in the Period of Socialism]. In Mýtus - „realita” - identita : socialistické metropole v zápasech o novou přítomnost a vizi šťastné budoucnosti. - Praha : Fakulta humanitních studií Univerzity Karlovy v Praze, 2014, s. 67-82.
 Mesto slušných ľudí? (Bratislava 1939-1945) [The City of Decent People? (Bratislava 1939–1945)]. In Mýtus - „realita” - identita : Národní metropole v čase vyvlastnění, kolaborace a odporu. - Praha : Fakulta humanitních studií Univerzity Karlovy v Praze, 2013.
 Mýtus (alebo realita?) trojjazyčného mesta (Bratislava 1919-1938) [Myth (or Reality?) of a Trilingual City (Bratislava 1919–1938)]. In Mýtus - „realita” - identita : Státní a národní metropole po první světové válce. - Praha : Fakulta humanitních studií Univerzity Karlovy v Praze, 2012
 Židovská komunita na Slovensku v rokoch 1945-1953. In Židovská menšina v Československu po druhé světové válce : od osvobození k nové totalitě. - Praha : Židovské muzeum v Praze, 2010, s. 119-131.
 Židovské pohľady na Bratislavu v 20. storočí. In Neklidná krajina vzpomínání : konkurenční společenství paměti ve městě. - Praha : Univerzita Karlova v Praze, 2010, s. 115-132.
 Die Stellung der Juden in einer Majoritätsgesellschaft am Beispiel der Slowakei im 20. Jahrhundert. In Multikulturalität und Multiethnizität in Mittel-, Ost- und Südosteuropa. - Frankfurt : Peter Lang, 1999, s. 123-138.
 Židia v meštianskej spoločnosti Slovenska. In Meštianstvo a občianska spoločnosť na Slovensku 1900 - 1989. Zostavila Elena Mannová ; jazyková redaktorka: Vlasta Jaksicsová. - Bratislava : Academic Electronic Press, 1998, s. 137-146.

Vedecké štúdie (výber) 
 Socialism and the Jewish Community in Slovakia. In Studia etnologiczne i antropologiczne [elektronický zdroj], 2020, tom 20, s. 1-11.
 Anti-Semitism in Slovakia after the Velvet Revolution of 1989. In Occasional Papers on Religion in Eastern Europe, 2020, vol. 40, iss. 4, art. no. 3, p. 32-43.
 Pesach - sviatok macesu, pamäti a identity: premeny náboženskej tradície v bratislavskej židovskej komunite. In Národopisná revue, 2019, roč. XXIX, č. 2, s. 154-161.
 Jewish Holidays in the Time of the Corona Virus Pandemic in Slovakia. In Occasional Papers on Religion in Eastern Europe, 2020, vol. 40, iss. 6, art. no. 9, p. 110-121.
 Kto zachránil ľudský život, zachránil celý svet? [Did the One Who Saved a Life Save the Entire World?]. In Slovenský národopis, 2014, roč. 62, č. 3, s. 399-411.
 Jewish Community Museum as a Result of Citizen Activities. In Slovenský národopis, 2015, roč. 63, č. 4, s. 366-379. ISSN 1335-1303.
 Visible as people, yet invisible as Jews. In Human Affairs : Postdisciplinary Humanities and Social Sciences Quarterly, 2019, vol. 29, no. 1, p. 95-107.
 Adaptácia na spoločenské zmeny : židovská komunita v Bratislave po roku 1945 [Adaptation to Social Changes: the Jewish Community in Bratislava After 1945]. In Slovenský národopis, 2013, roč. 61, č. 4, s. 379-391.
 Bratislava et le pendule : les chaotiques années 1940. In Miroirs Brisés : récits régionaux et imaginaires croisés sur le territoire Slovaque. - Paris : Institut d’etudes slaves, 2011, s. 99-115.

Referencie 

Slovenskí etnológovia
Judaisti
Pracovníci Slovenskej akadémie vied
Absolventi Filozofickej fakulty Univerzity Komenského v Bratislave
Slovenské osobnosti židovského pôvodu
Osobnosti z Bratislavy